Document ID: 32013R0582

KOMISIJAS ĪSTENOŠANAS REGULA (ES) Nr. 582/2013
(2013. gada 18. jūnijs),
ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Miel de Sapin des Vosges (ACVN))
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 53. panta 2. punkta otro daļu,
tā kā:
(1)
Regula (ES) Nr. 1151/2012 ir stājusies spēkā 2013. gada 3. janvārī. Ar minēto regulu ir atcelta un aizstāta Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2).
(2)
Saskaņā ar Regulas (EK) Nr. 510/2006 9. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu Miel de Sapin des Vosges, kas reģistrēts saskaņā ar Komisijas Regulu (EK) Nr. 1065/97 (3), kurā grozījumi izdarīti ar Regulu (EK) Nr. 2155/2005 (4).
(3)
Pieteikums iesniegts ar mērķi izdarīt grozījumu specifikācijā, precizējot noteikumus attiecībā uz produkta marķēšanu, un uzlabot aprakstu, kas sniegts nodaļā par saikni, taču neveicot tajā grozījumus.
(4)
Komisija izvērtēja minēto grozījumu un nolēma, ka tas ir pamatots. Ievērojot to, ka grozījums ir maznozīmīgs, Komisija to var apstiprināt, nepiemērojot Regulas (ES) Nr. 1151/2012 50.-52. pantā izklāstīto procedūru,
IR PIEŅĒMUSI ŠO REGULU.
1. pants
Ar aizsargāto cilmes vietas nosaukumu Miel de sapin des Vosges apzīmētā produkta specifikāciju groza atbilstīgi šīs regulas I pielikumam.
2. pants
Vienotais dokuments, kurā izklāstīti specifikācijas galvenie elementi, sniegts šīs regulas II pielikumā.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 18. jūnijā

Labels: 3
18
17
6